
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση του Διοικητικού Συμβουλίου της ΕΡΤ Α.Ε. 1 

Έγκριση Κανονισμού Ιπποφορβείων-Εθνικού πρότυπου Ιπποφορ¬ 


βείου Σταθμού Επιβάσεων . 2 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 28666/Ζ2/3678 (1) 


Συγκρότηση του Διοικητικού Συμβουλίου της ΕΡΤ Α.Ε. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1) Το άρθρο 6 παρ. 1 και 2 του Ν. 1730/1987. 

2) Την υπ’ αριθ. 27747/Ζ2/3593/19.10.1987 με την οποία διο¬ 
ρίστηκε ο Πρόεδρος του Δ.Σ. της ΕΡΤ Α.Ε. 

3) Το υπ’ αριθ. 215647/22.10.87 ΤΕΕΕΧ της ΠΟΣΠΕΡΤ, απο¬ 
φασίζουμε: 

Συγκροτούμε το Διοικητικό Συμβούλιο της ΕΡΤ Α.Ε. από τα κάτωθι 
μέλη: 

1) Ανδρέας Χριστοδουλίδης, Πρόεδρος. 

2) Ιάκωβος Καμπανέλλης, Αντιπρόεδρος. 

3) Χάρης Μπουσμπουρέλης, μέλος, με αναπληρωτή την Έλλη 
Παπά. 

4) Μίκα Χαρίτου - Φατούρου, μέλος με αναπληρωτή τον Νίκο Καρα¬ 
μανλή. 

5) Γεώργιος Σισιλιάνος, μέλος, με αναπληρωτή την Σοφία Ζαρα- 
μπούκα. 

6) Παναγιώτης Υφαντής, μέλος, με αναπληρωτή τον Αθανάσιο Κα- 
ραθανάση. 

Η παρούσα απόφαση δημοσιευομένη στην Εφημερίδα της Κυβέρνη- 
σης ισχύει από σήμερα. 

Το υπό στοιχ. (7) μέλος θα διορισθεί με νεώτερη απόφασή μας, μόλις 
μας γνωστοποιηθεί το όνομά του από την Α.Σ.Κ.Ε. Τηλεθεατών - 
Ακροατών. 

Αθήνα, 29 Οκτωβρίου 1987 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

-♦- 

Αριθ. 25362 (2) 

Έγκριση Κανονισμού Ιπποφορβείων-Εθνικού πρότυπου Ιπποφορβείου 
Σταθμού Επιβάσεων. 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

Ι.α. Του Α.Ν. 397/68 «περί επανασυστάσεως της Γενικήξ Γραμμα¬ 
τείας Αθλητισμού και των αρμοδιοτήτων αυτής». 

β. Του Νόμου 1558/85 «Κυβέρνηση καί Κυβερνητικά Όργανα». 

γ. Του Α.Ν. 399/68 «περί Φιλίππου Ε.Ε. όπως αντικαταστάθηκε 


και συμπληρώθηκε με τις διατάξεις των Ν.191/75, και 1070/80». 

δ. Τις σχετικές διατάξεις του Κώδικα Ιπποδρομιών. 

2. Την Υ.50/31.7.85 κοινή απόφαση του Πρωθυπουργού και της 
Υπουργού Πολιτισμού «Ανάθεση αρμοδιοτήτων στους Υφυπουργούς 
Πολιτισμού». 

3. Σχετική εισήγηση των Δ.Σ. της Φ.Ε.Ε. και του Ο.Δ.Ι.Ε., αποφα¬ 
σίζουμε: 

Εγκρίνουμε όπως έχει τον Κανονισμό Ιπποφορβείων-Εθνικού Πρό¬ 
τυπου Ιπποφορβείου-Σταθμού Επιβάσεων, η ισχύς του οποίου αρχίζει 
από τη δημοσίευσή του στην Εφημερίδα της Κυβερνήσεως. 

Κάθε προηγούμενος από την ισχύ του κανονισμού αυτού καταργεί- 
ται. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 30 Σεπτεμβρίου 1987 

Ο ΥΦΥΠΟΥΡΓΟΣ 

ΣΗΦΗΣ ΒΑΛΥΡΑΚΗΣ 


ΚΑΝΟΝΙΣΜΟΣ ΙΠΠΟΦΟΡΒΕΙΩΝ - ΕΘΝΙΚΟ ΠΡΟΤΥΠΟ 
ΙΠΠΟΦΟΡΒΕΙΟ - ΣΤΑΘΜΟΣ ΕΠΙΒΑΣΕΩΝ 
0 Κανονισμός Ιπποφορβείων περιλαμβάνει διατάξεις που έχουν 
σκοπό την εφαρμογή προγράμματος ΓΕΝΕΤΙΚΗΣ ΒΕΛΤΊΩΣΗΣ και 
ΥΓΕΙΟΝΟΜΙΚΗΣ ΠΡΟΣΤΑΣΙΑΣ και ΑΠΟΓΟΝΙΚΟΥ ΕΛΕΓΧΟΥ 
του ΖΩΙΚΟΥ ΚΕΦΑΛΑΙΟΥ που έχει σχέση με τους Δρομώνες ίππους 
Καθαρού Αγγλικού αίματος και προορίζονται για συμμετοχή στις Επί¬ 
σημες Ιπποδρομίες, όπως προβλέπεται σήμερα από τον ΚΩΔΙΚΑ ΙΠ¬ 
ΠΟΔΡΟΜΙΩΝ (άρθρα 187 και 198 II και άλλα σχετικά). Επίσης ανα- 
φέρεται στην παράλληλη εξασφάλιση του Προγράμματος (δράσης) για 
την εξασφάλιση του περιβάλλοντος, όπως προβλέπεται από τη Νομοθε¬ 
σία για την ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ της χώρας μας 
(Ν. 1650/1986, ΦΕΚ τ.Α' 160/16.10.86). 

Συντομογραφϊες: 

1. Γ.Γ.Α. = Γενικός Γραμματέας Αθλητισμού ή Γενική Γραμματεία 
Αθλητισμού. - 

2. Φ.Ε. = Φίλιππος Ένωσις. 

3. Δ.Σ. Φ.Ε.Ε. = Διοικητικό Συμβούλιο Φιλίππου Ενώσεως Ελλά¬ 
δος. - 

4. Ο.Δ.Ι.Ε. = Οργανισμός Διεξαγωγής Ιπποδρομιών Ελλάδος. 

5. Κ.Ι. = Κώδικας Ιπποδρομιών. 

1. ΕΛΕΓΧΟΣ ΖΩΙΚΟΥ ΔΥΝΑΜΙΚΟΥ 

α) Μητρώο 

Στο Τμήμα Ιπποπαραγωγής της ΦΕΕ τηρούνται Μητρώα Επιβητό¬ 
ρων και Τοκάδων όλων των Ιπποφορβείων που λειτουργούν στη χώρα 
μας. 

Σε αυτά καταχωρούνται: 

- Όνομα ίππου 

- Έτος γέννησης 

- Ο πατέρας, η μητέρα και οι παππούδες και γιαγιάδες και των δύο γο¬ 
νέων και γενικά ανιόντες όπως προβλέπεται από το άρθρο 12 περιπτώ¬ 
σεις 1 και 2 του Διεθνούς συμφωνητικού Ιπποφορβείων και Ιπποδρόμων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


που υπογράφηκε και από τη χώρα μας και εγκρίθηκε με την 111/ 
1974 απόφαση του Δ.Σ. της Φ.Ε.Ε. 

- Το χρώμα 

-Τα ιδιαίτερα χαρακτηριστικά 

- Η ιδιοκτησία 
β) Πιστοποιητικά 

Κανένας ίππος δεν μπορεί να χρησιμοποιηθεί για αναπαραγωγή εάν 
δεν έχει ταξινομηθεί και δεν είναι καταχωρημένος στο Γραφείο Κατα- 
χωρήσεων της ΦΕΕ, όπως προβλέπουν τα σχετικά άρθρα 187-201 του - 
Κώδικα Ιπποδρομιών στο Κεφάλαιο «ΤΑΞΙΝΟΜΗΣΗ ΙΠΠΩΝ», κ.ά., 
όπως προβλέπει το Διεθνές Συμφωνητικό (βιβλιάριο ασθένειας κ.λπ.). 

Όταν είναι ίπποι που εισάγονται από το Εξωτερικό, τα ατοιχέία ταξι¬ 
νόμησης παίρνονται από το διαβατήριο ή το ΔΕΛΤΙΟ ταυτότητας Δρο¬ 
μώνων και το Βιβλιάριο ταυτότητας συνοδείας που προβλέπεται από τα 
άρθρα 3 και 4 στο «Πρωτόκολλο του Διεθνούς Συμφωνητικού επί της 
Ιπποπαραγωγής και των Ιπποδρομιών» που υπέγραψε και η χώρα μας 
και εγκρίθηκε με την υπ’ αριθ. 111/1974 απόφαση του ΔΣ της ΦΕΕ 
άρθρο 12. 

Η ΦΕΕ ύστερα από αίτηση του ιδιοκτήτη, δίνει αντίγραφο του επίση¬ 
μου πιστοποιητικού και βιβλιάριο ασθένειας όπου αναφέρονται όλα τα 
παραπάνω στοιχεία. 

Τα πιστοποιητικά αυτά ο Ιπποπαραγωγός πρέπει να τα έχει σε ξεχω¬ 
ριστό φάκελλο στο Ιπποφορβείο του και θα τα δίνει στα όργανα της ΦΕ 
όταν θα κάνουν επιθεώρηση ίππων. Τα πιστοποιητικά αυτά είναι επί¬ 
σημα και πρέπει να συνοδεύουν σε όλες τις περιπτώσεις τον ίππο όταν 
μεταφέρεται σε άλλο Ιπποφορβείο, 
γ) Επιβάσεις 

Περίοδος για τις επιβάσεις ορίζεται από την ΦΕΕ το διάστημα από 
15 Φεβρουάριου μέχρι 31 Ιουλίου κάθε χρόνου (έτους). 

Δύο φορές το χρόνο (έτος) δηλαδή το πρώτο Ιδθήμερο Ιανουάριου 
και Ιουλίου, ο Ιπποπαραγωγός πρέπει να αποστέλει κατάσταση ονομα¬ 
στική του δυναμικού του Ιπποφορβείου του σε τοκάδες και επιβήτορες 
και να σημειώνει ιδιαίτερα την ιδιοκτησία τρίτων. 

0 Ιπποπαραγωγός πρέπει να συμπληρώσει και αποστείλει στη ΦΕΕ 
μέσα στο πρώτο δεκαήμερο του Αυγούστου κάθε χρόνου απαραίτητα, 
ειδικό έντυπο επιβάσεων στο οποίο 6α αναφέρεται το όνομα της φορά¬ 
δας, το όνομα του επιβήτορα και η ημερομηνία που έγινε η πρώτη επί- 
βαση και οι άλλες επιβάσεις. 

Το έντυπο αυτό θα υπογράφεται από τον Ιπποπαραγωγό και από τον 
Αρχισταυλίτη, ο οποίος ήταν παρών κατά την επίβαση. 

Όταν περάσουν 4 μήνες από την υποβολή του Δελτίου Επιβάσεων, ο 
Ιπποπαραγωγός έχει υποχρέωση στο ίδιο έντυπο (αντίγραφο του προη¬ 
γούμενου) να συμπληρώσει και αποστείλει στη ΦΕ τα αποτελέσματα 
των Επιβάσεων, δηλ. ποιες φοράδες έχουν μείνει έγκυες και ποιες όχι. 

Προϊόντα που δεν προέρχονται από φυσικές επιβάσεις, δεν έχουν δι¬ 
καίωμα να συμμετέχουν στις Ιπποδρομίες που διέπονται από τον ΚΙ και 
όπως λεπτομερώς αναφέρονται στο άρθρο 12 του Διεθνούς Συμφωνητι¬ 
κού Ιπποπαραγωγής που εγκρίθηκε από την υπ’ αριθ. 111/1974 από¬ 
φαση του ΔΣ της ΦΕΕ. 
δ) Γεννήσεις 

Ο ιπποπαραγωγός οφείλει μέσα σε δύο μήνες από τη γέννηση του 
πουλαριού, να δηλώσει αυτό στη ΦΕ. Η δήλωση αυτή θα είναι συμπλη¬ 
ρωμένη με τα ιδιαίτερα χαρακτηριστικά του κάθε πουλαριού από Κτη¬ 
νίατρο της Περιφέρειας του Ιπποφορβείου, με εξαίρεση των Ιπποφορ¬ 
βείων του Νομού Αττικής στα οποία η ταξινόμηση θα γίνεται από Κτη¬ 
νιάτρους της ΦΕΕ (α' ταξινόμηση). 

Η δήλωση αυτή θα υπογράφεται από (α) τον Ιπποπαραγωγό, (β) τον 
Κτηνίατρο που συμπλήρωσε τα ιδιαίτερα χαρακτηριστικά και (γ) θα 
ελέγχεται και θα θεωρείται από τον Ελεγκτή Κτηνίατρο της ΦΦΕ. 

Ο έλεγχος των πουλαριών πρέπει να γίνεται οπωσδήποτε πριν τον 
απογαλακτισμό. 

Αν συμβεί θάνατος της τοκάδας ή του επιβήτορα, πρέπει ο Ιπποπα- 
ραγωγός, την ίδια μέρα, να ειδοποιήσει για το περιστατικό αυτό τη 
ΦΕΕ. 

Αντίγραφο της δήλωσης γέννησης, αφού επισημοποιηθεί, θα παρα¬ 
δοθεί με αίτησή του στον Ιπποπαραγωγό και θα αποτελεί γι’ αυτόν Πι¬ 
στοποιητικό Γέννησης του πουλαριού. 

Με βάση τη δήλωση της γέννησης του πουλαριού, θα γίνεται ορι¬ 
στική επίσημη ταξινόμηση όταν το κάθε αρσενικό ή θηλυκό πουλάρι με¬ 
ταφερθεί στον Ιππόδρομο (β’ ταξινόμηση). 

Πρέπει απαραίτητα να συμπίπτουν απόλυτα τα χαρακτηριστικά της 
δήλωσης με αυτά που φέρει το πουλάρι κατά τη δεύτερη αυτή ταξινό¬ 
μηση. Σε περίπτωση που δεν συμπίπτουν απόλυτα τα ιδιαίτερα χαρα¬ 
κτηριστικά ορίζεται από τον Δ/ντή-Συντονιστή της ΦΕΕ επιτροπή από 


3 Κτηνιάτρους οι οποίοι διαπιστώνουν εάν το πουλάρι είναι αυτό που δη¬ 
λώθηκε ή όχι και αφού λάβουν υπόψη τους χρωματισμούς των γονέων 
του, κληρονομικά στοιχεία κ.λπ. και στη συνέχεια συντάσσουν έκθεση 
για την ταξινόμηση ή όχι του πουλαριού προς το ΔΣ ΦΕΕ. 

Πριν την πρώτη συμμετοχή κάθε πουλαριού σε Ιπποδρομία, το Γρα¬ 
φείο Καταχωρήσεων της ΦΕΕ έχει υποχρέωση να αποστείλει τα δελτία 
ταξινόμησης στο Κτηνιατρείο και με αυτό οι Κτηνίατροι ελέγχουν την 
ταυτότητά του (γ’ ταξινόμηση). 

Η ηλικία πουλαριού που γεννιέται μέσα στον ίδιο χρόνο που έγινε η 
σύλληψη, δηλ. πριν από την 1η Ιανουάριου του επόμενου της επίβασης 
έτους, υπολογίζεται ότι αρχίζει από την 1η Ιανουάριου του έτους που 
γεννήθηκε. Η γέννηση αυτή πρέπει απαραίτητα να δηλωθεί στη ΦΕ. 
ε) Κίνηση 

Εκτός από τις παραπάνω αναφερόμενες δηλώσεις για επιβάσεις και 
γεννήσεις, ο Ιπποπαραγωγός έχει υποχρέωση να ενημερώνει χωρίς κα¬ 
θυστέρηση το αρμόδιο Τμήμα της ΦΕ σχετικά με τις μεταβολές του 
ζωικού δυναμικού που συμβαίνουν στο Ιπποφορβείο του, δηλ. παραλα¬ 
βές, απομακρύνσεις τοκάδων ή επιβητόρων, αποβολές, διδυμίε,ς θανά¬ 
τους νεογέννητων τοκάδων ή επιβητόρων, πρώιμους εμβρυϊκούς θανά¬ 
τους κ.λπ. 

Ο Ιπποπαραγωγός που δεν συμμορφώνεται με τις παραπάνω υπο¬ 
χρεώσεις, θα παραπέμπεται στο ΔΣ της ΦΕ για επιβολή κυρώσεων. 

Τα έντυπα για τη δήλωση των παραπάνω στοιχείων αναφέρονται στο 
τέλος του Κανονισμού. 

2. ΧΟΡΗΓΗΣΗ ΑΔΕΙΑΣ ΙΔΡΥΣΗΣ ΚΑΙ ΛΕΙΤΟΥΡΓΙΑΣ 
ΙΠΠΟΦΟΡΒΕΙΟΥ 

Με το άρθρο 7 του Νόμου 665/1977 «περί τροποποιήσεως και συ- 
μπληρώσεως της περί εξωσχολικού αθλητισμού και γυμναστηρίων Νο¬ 
μοθεσίας», επιτρέπεται η ίδρυση Ιπποφορβείων για αναπαραγωγή δρο¬ 
μώνων ίππων και ίππων αθλήσεως. 

Η άδεια σκοπιμότητας χορηγείται από τη Διεύθυνση Μυρηκαστικών 
Μονόπλων και Υπηρεσίας Ζωικής Παραγωγής του Υπουργείου Γεωρ¬ 
γίας, ύστερα από σύμφωνη γνώμη της ΦΕΕ. 

Πριν από κάθε ενέργεια ο «Ιπποπαραγωγός» ενημερώνει το αρμόδιο 
Τμήμα της ΦΕ για την πρόθεσή του να δημιουργήσει Ιπποφορβείο και 
καταθέτει σε αυτό τα εξής: 

α) Τοπογραφικό σχεδιάγραμμα του γενικού χώρου, που περιλαμβά¬ 
νει λεπτομερώς την έκταση του κτήματος, το μέγεθος και τον αριθμό · 
των διαμερισμάτων σταύλων (ΒΟΧΕδ), τους βοηθητικούς χώρους και 
τον αριθμό και έκταση των ΡΑΟϋΟΟΚδ που θα πρέπει να έχουν περί- 
φραξη (βλέπε ορισμό ΡΑϋϋΕΟΚ παρακάτω στην παράγραφο κ’). 

Το σχέδιο αυτό μελετάται από την αρμόδια υπηρεσία της ΦΕ και γί¬ 
νονται γνωστές στον Ιπποπαραγωγό οι ελλείψεις ή συμπληρώσεις που 
πρέπει να γίνουν για να είναι το σχέδιο αυτό σύμφωνο προς τις απαραί¬ 
τητες προδιαγραφές που αναφέρονται παρακάτω. 

β) Έγγραφο της αρμόδιας Νομαρχίας στο οποίο να φαίνεται ότι το 
υπό ανέγερση Ιπποφορβείο έχει τους όρους του Υγιειονομικού Κανονι¬ 
σμού και ιδιαίτερα τις διατάξεις «περί σταυλισμού ζώων» και ότι η Νο¬ 
μαρχία είναι σύμφωνη στη χορήγηση άδειας ίδρυσης Ιπποφορβείου. 

γ) Άδεια οικοδόμησης από το αρμόδιο Πολεοδομικό Γραφείο. 

δ) Αίτηση του Ιπποπαραγωγού προς την ΦΕ για το ανώτατο όριο 
αριθμού φοράδων και επιβητόρων που πρόκειται να ενσταυλίσει και τα 
ονόματα με τις γενεαλογίες τους. 

Η χορήγηση άδειας από το ΔΣ ΦΕ για τη λειτουργία του νέου Ιππο¬ 
φορβείου δίνεται ύστερα από εισήγηση της Επιτροπής Ελέγχου η οποία 
αφού κάνει αυτοψία στο χώρο που ιδρύεται το Ιπποφορβείο, διαπιστώσει 
ότι τηρούνται οι απαραίτητες προϋποθέσεις για τη λειτουργία του και οι 
οποίες είναι οι παρακάτω: 

α) Τα Ιπποφορβεία θα πρέπει ανάλογα με τη δυναμικότητά τους να 
βρίσκονται σε αποστάσεις από κατοικημένους χώρους κ.λπ. που προ- 
βλέπονται από το σχετικό διάταγμα που δημοσιεύθηκε στο ΦΕΚ τ.Δ' 
345/5.6.1984. 

β) Να διαθέτουν έκταση ιδιόκτητη ή μισθωμένη 4 τουλάχιστον ι 
στρεμμάτων ανά τοκάδα υπό μορφή ΡΑ0000Κ. 

γ) Να διαθέτουν διαμερίσματα σταύλων (ΒΟΧΕδ) που ο αριθμός 
τους να είναι μεγαλύτερος κατά 70% από τον αριθμό των φοράδων που 
πρόκειται να σταυλιστούν στο Ιπποφορβείο, δηλ. για 10 φοράδες πρέπει 
να υπάρχουν τουλάχιστον 17 ΒΟΧΕδ για τα πουλάρια που θα απογα¬ 
λακτίζονται. 

δ) Για λόγους υγιεινής, είναι σκόπιμο, όταν πρόκειται για μεγάλο 
αριθμό τοκάδων, κάθε συγκρότημα να αποτελείται από 12-15 ΒΟΧΕδ 
και σε ικανή.απόσταση τα συγκροτήματα μεταξύ τους. 

ε) Κάθε ΒΟΧ πρέπει να έχει τουλάχιστον 4x4 μέτρα εμβαδόν και 3 
μέτρα ύψος και να είναι κατασκευασμένα στο εσωτερικό τους μέχρι 

ύψους 1,50 μέτρα με τσιμεντοκονίαμα για τον εύλογο καθαρισμό τους. 

Κατά την κατασκευή τους θα καταβάλλεται ιδιαίτερη μέριμνα για τη 
μόνωση της οροφής και καλό αερισμό. 

Μπροστά από τα ΒΟΧΕ5 θα υπάρχει διάδρομος πλάτους τουλάχιστο 
1,50 μ. με επίστρωση γκρο-μπετόν. 

στ) Ένα τουλάχιστο ΒΟΧ, ανάλογα με τη δυναμικότητα του Ιππο¬ 
φορβείου, θα είναι μεγαλύτερων διαστάσεων, π.χ. 4,5x4,5 και θα απο¬ 
τελεί ΒΟΧ τοκετού. Το ΒΟΧ αυτό θα συγκοινωνεί με δωμάτιο στο 
οποίο θα μένει ο υπεύθυνος για τους τοκετούς και στο οποίο θα προβλε- 
φθεί θέρμανση, παροχή ζεστού νερού και ερμάριο που θα φυλάσσονται τα 
απαραίτητα για τον τοκετό φάρμακα και λοιπά μέσα. 

ζ) Εφόσον το Ιπποφορβείο διαθέτει επιβήτορες, θα υπάρχουν ισά¬ 
ριθμα προς αυτούς ΒΟΧΕδ. Μπροστά από αυτά θα υπάρχει ΡΑϋ- 
ϋΟΟΚ όπου θα κινείται ο επιβήτορας. 

η) Σε κατάλληλο χώρο όπου θα είναι ευχερής η προσαγωγή τόσο των 
φοράδων όσο και του δοκιμαστή επιβήτορα, θα υπάρχει το δοκιμαστή¬ 
ριο. Αυτό αποτελείται από κατακόρυφο, ξύλινο κατά προτίμηση πλαίσιο, 
επενδυμένο με απορροφητικό των κρούσεων υλικό π.χ. καουτσούκ ή 
ψάθα σκληρή και όπου θα γίνονται οι δοκιμές για τη διαπίστωση οργα¬ 
σμού των φοράδων, 
θ) Βοηθητικοί χώροι 

Αυτοί είναι: 

- οι αποθήκες τροφών που το μέγεθος τους θα είναι ανάλογο προς τη 
δυναμικότητα του Ιπποφορβείου. 

- κοπροσωρός, χώρος κατασκευασμένος από μπετόν, απομακρυσμένος 
από τα μέρη όπου κινούνται σε άλογα, όπου θα συγκεντρώνονται τα κό¬ 
πρανα και οι χρησιμοποιηθείσες στρωμνές. 

- τουαλέττες, για το προσωπικό του Ιπποφορβείου με παροχή ζεστού 
και κρύου νερού. 

- λοιποί χώροι, όπως μηχανοστάσιο για τα μηχανήματα (τρακτέρ) και 

λοιποί χώροι ετοιμασίας τροφών, ιματιοθήκες κ.λπ., είναι προαιρε¬ 
τικά. * 

ι) Αποχέτευση 

Τα πάσης φύσης ακάθαρτα νερά του σταύλου θα διοχετεύονται με 
κλειστούς αγωγούς σε βόθρο στεγανό ή υπόνομο, 
κ) Χώροι βοσκής - ΡΑϋΌΟΟΚδ 

Με τον όρο ΡΑΟϋΟΟΚδ εννοούμε χώρους επίπεδους ή ελαφρά επι¬ 
κλινείς με ομαλό έδαφος, εύφορο, περιφραγμένους με στέρεους ξύλινους 
ή μεταλλικούς πασσάλους, με τουλάχιστο δύο οριζόντιες σειρές δοκών. 

Κάθε Ιπποφορβείο υποχρεούται να διαθέτει τουλάχιστο τρία ΡΑϋ- 
Ι)ΟΟΚ5 το σύνολο των οποίων θα είναι ανάλογο με την έκταση που κα¬ 
θορίζεται στην παράγραφο α). 
λ) Ύδρευση - Παροχή Νερού. 

Απαραίτητη προϋπόθεση για τη δημιουργία Ιπποφορβείου είναι η 
άφθονη παροχή νερού, είτε αυτή θα γίνεται από αρδευτικό δίκτυο, είτε 
από ιδιωτικά πηγάδια (αρτεσιανά). 
μ) Προσωπικό. 

Ανάλογα με τον αριμό των τοκάδων και επιβητόρων, θα πρέπει να 
προβλέπεται ικανός αριθμός ατόμων για την περιποίηση των ίππων τα 
οποία θα διαμένουν σε κοντινή απόσταση από το συγκρότημα του εν- 
σταυλισμού. 

Μετά το τέλος των εργασιών, ο Ιπποπαραγωγός με αίτησή του ζητά 
από την ΦΕΕ τη χορήγηση άδειας λειτουργίας του Ιπποφορβείου. Γι’ 
αυτό, συγκροτείται τριμελής επιτροπή αποτελούμενη από τον Διευθυντή 

- Συντονιστή, τον Προϊστάμενο του Κτηνιατρείου και τον Νομικό Σύμ¬ 
βουλο, η οποία ελέγχει εάν πληρούνται οι προβλεπόμενοι όροι που είχαν 
τεθεί και συντάσσει γι’αυτό έκθεση στο ΔΣ της ΦΕΕ για τελική έγκριση. 

Τα έξοδα μετακίνησης και παραμονής την Επιτροπής, θα βαρύνουν 
τον υποψήφιο Ιπποπαραγωγό. 

Επιτρέπεται η δημιουργία μικρής δυναμικότητας Ιπποφορβείου για 
2-4 φοράδες, με την προϋπόθεση ότι εξασφαλίζονται οι παραπάνω βασι¬ 
κοί προβλεπόμενοι όροι και ο Ιπποπαραγωγός θα συμμορφώνεται με τις 
διατάξεις που έχουν σχέση με τις δηλώσεις επιβάσεων, γεννήσεων κ.λπ. 

3. ΕΛΕΓΧΟΣ ΙΠΠΟΦΟΡΒΕΙΩΝ 

Τα Ιπποφορβεία διοικητικά υπάγονται αποκλειστικά στη ΦΕΕ από 
την οποία και ελέγχονται. Ο έλεγχος της τήρησης των διατάξεων δημό¬ 
σιας υγείας, υγιεινής ενσταυλισμού των ζώων και γενικά της κανονικής 
λειτουργίας του Ιπποφορβείου, ανήκει στις κατά νόμο Υγειονομικές και 
Αστυνομικές Αρχές, καθώς και στη ΦΕ. Κάθε Ιπποπαραγωγός επομέ¬ 
νως, οφείλει να τηρεί τις κείμενες διατάξεις λαμβάνοντας υπόψη και τις 
διατάξεις του Νόμου 1179/81, ΦΕΚ 240/3.9.81, τεύχος Α’ «περί 
προστασίας των ζώων». 


4. ΚΡΙΣΗ ΚΑΤΑΛΛΗΛΟΤΗΤΑΣ ΦΟΡΑΔΑΣ 
ΓΙΑ ΙΠΠΟΠΑΡΑΓΩΓΗ 

Για τη βελτίωση της ιπποπαραγωγής, θα πρέπει οι φοράδες να κρί- 
νονται για την καταλληλότητά τους προκειμένου να οδηγηθούν σε αυτή. 
Γι’ αυτό κάθε 1η του έτους συγκροτείται με απόφαση του Δ.Σ. της 
Φ.Ε.Ε. Επιτροπή Κρίσης φοράδων για αναπαραγωγή που αποτελείται 
από τρεις Κτηνιάτρους ένα μέλος του Ε.Ι. και έναν Ελλανοδίκη και η 
οποία λαμβάνει υπόψη της τους παρακάτω παράγοντες. 

α) Σωματική διάπλαση. 

β) Γενεαλογική προέλευση. 

γ) Αριθμό νικών και επάθλων σε σχέση με τις συμμετοχές και την 
ηλικία που βρίσκεται η φοράδα όταν οδηγείται στην ιπποπαραγωγή. 
Εξαιρετικά είναι δυνατόν να χρησιμοποιηθεί φοράδα μικρής ηλικίας πού 
δεν. έχει νικήσει ή και ακόμη δεν έχει τρέξει, όταν αυτή είναι αποδεδειγ¬ 
μένα καλής γενεαλογίας και ο λόγος που δεν έτρεξε οφείλεται σε σοβαρή 
πάθησή της, μη κληρονομικής φύσης. 

δ) Ύπαρξη τυχόν δυστροπιών. 

δ) Ύπαρξη τυχόν συγγενών ελαττωμάτων κατασκευής σώματος ή 
άκρων που είναι δυνατό να κληρονομηθούν ή και επίκτητων που δη¬ 
μιουργούν προβλήματα στη σύλληψη ή τον τοκετό. 

ζ) Οι παραπάνω προϋποθέσεις λαμβάνονται υπόψη και προκειμένου 
περί κηλώνων που θα χρησιμοποιηθούν σαν επιβήτορες. 

Κάθε Ιπποπαραγωγός, προκειμένου να παραλάβει μία νέα φοράδα 
για αναπαραγωγή, πρέπει να ενημερώσει το αρμόδιο Γ ραφείο Ιπποπα- 
ραγωγής της ΦΕ με κοινοποίηση στην «Επιτροπή Κρίσης καταλληλό¬ 
τητας φοράδας για ιπποπαραγωγή». 

Τα προϊόντα φοράδων που δεν έτυχαν της έγκρισης της Επιτροπής, 
δεν θα γίνονται δεκτά στον Ιππόδρομο. 

5. ΕΠΙΒΗΤΟΡΕΣ 

Οι χρησιμοποιούμενοι δηλωμένοι στη ΦΕΕ «καθαρόαιμοι» επιβήτο¬ 
ρες των Ιπποφορβείων, απαγορεύεται να κάνουν επιβάσεις σε φοράδες 
που δεν ταξινομήθηκαν από τη ΦΕ όπως και σε «μη καθαρόαιμους». Η 
παράβαση αυτή είναι δυνατό, ύστερα από απόφαση του ΔΣ της ΦΕ, να 
στερήσει τον Ιπποπαραγωγό από την άδεια λειτουργίας του Ιπποφορ¬ 
βείου. 

6. ΑΝΑΝΕΩΣΗ - ΣΥΜΠΛΗΡΩΣΗ ΤΟΚΑΔΩΝ & ΕΠΙΒΗΤΟΡΩΝ - 
ΕΙΣΑΓΩΓΗ ΤΟΥΣ ΑΠΟ ΤΟ ΕΞΩΤΕΡΙΚΟ 

α) Με τους παρμπάνω όρους, ελάχιστου ορίου έκτασης κ.λ.π. επιτρέ¬ 
πεται η ανανέωση των τοκάδων, εγκύων ή όχι, ή η αύξηση του αριθμού 
αυτών με εισαγωγή τοκάδων από το Εξωτερικό. Η εισαγωγή πάντως 
αυτή δεν θα μπορεί να υπερβεί το ποσό που εισέπραξε ο Ιπποπαραγωγός 
από τα έπαθλα Ιπποπαραγωγού τα τρία (3) τελευταία έτη από την εισα¬ 
γωγή. Η τιμή θα υπολογίζεται σε αξία Ο.Ι.Γ. 

β) Η τιμή φοράδας «καθαρόαιμης» Ιπποπαραγωγού που είναι ιδιο¬ 
κτήτης της στην αλλοδαπή και την εισάγει στη Χώρα μας, θα υπολογί¬ 
ζεται κατά την εισαγωγή σε δύο χιλιάδες (2.000) λίρες Αγγλίας. 

Φοράδα που αγοράστηκε στην αλλοδαπή εκτός από επίσημο πλειστη- 
ριασμό, κοστολογείται από το ΔΣ της ΦΕ με το ποσό των πέντε χιλιά¬ 
δων (5.000) λιρών Αγγλίας τουλάχιστο. Η ΦΕΕ θα θεωρεί τα τιμολό¬ 
για ή αποδείξεις αγοράς των ίππων που εισάγονται για την παραπάνω 
ανανέωση. 

Η εισαγωγή Επιβητόρων είναι ελεύθερη. Σε εξαιρετικές περιπτώσεις 
το ΔΣ ΦΕ μπορεί να επιτρέψει την εισαγωγή τοκάδων και σε άτομα που 
δεν συγκεντρώνουν τις παραπάνω προϋποθέσεις περί επάθλων Ιπποπα- 
ραγών και που, φυσικά, η εισαγωγή θα γίνει με ίδιο συνάλλαγμα. 

Όσοι επιθυμούν να εισάγουν τοκάδες και επιβήτορες, πρέπει πριν 
από την εισαγωγή να ενημερώνουν τη ΦΕ (κτηνιατρικό) για τη γενεα¬ 
λογική προέλευση και τη ποιοτική βαθμίδα αυτών προκειμένου να ελεγ¬ 
χθούν και τελικά να εγκριθεί ή όχι η εισαγωγή τους. 

Οπωσδήποτε όμως η εισαγωγή των παραπάνω επιβητόρων και το¬ 
κάδων για αναπαραγωγή, γίνεται με βάση τους Κανονισμούς και λοι¬ 
πούς όρους που έχει θεσπίσει η ΦΕ με τον ΚΙ και τις Γενικές Διατάξεις 
(δηλ. Ταξινόμηση, κ.λπ.). 

7. ΕΠΑΘΛΑ ΙΠΠΟΠΑΡΑΓΩΓΩΝ - ΙΠΠΟΠΑΡΑΓΩΓΟΣ 

Τα κίνητρα για την ενίσχυση της Ιπποπαραγωγής ίσχυουν όπως κα¬ 
θορίζει το άρθρο 198.III του ΚΙ. 

«Ιπποπαραγωγός» θεωρείται ο κατά την ημέρα του τοκετού: Ιδιοκτή¬ 
της ή Μισθωτής για τις έγκυες φοράδες κ.λπ. Αν υπάρχουν ιδιαίτερες 
συμφωνίες μεταξύ ιπποπαραγωγού και ιδιοκτήτη κ.λπ. φοράδας, αυτές 
ρυθμίζονται από το άρθρο 1 παρ. XXIV του ΚΙ και πρέπει να γνωστο¬ 
ποιούνται έγκαιρα στη ΦΕΕ. 

8. ΤΟΚΑΔΕΣ ΙΔΙΟΚΤΗΣΙΑΣ ΤΡΙΤΩΝ ΚΑΙ ΕΠΙΒΑΣΕΙΣ 

α) Ιδιωτικές συμφωνίες Ιπποπαραγωγού και Ιδιοκτήτη, Μισθωτή 
φοράδας, υποβάλλονται έγκαιρα στη ΦΕ και το Ιπποφορβείο μπορεί να 

φιλοξενεί φοράδες με τους όρους της χάβε συμφωνίας. Οι υποχρεώσεις 
όμως προς τη ΦΕ σε ό,τι αφορά τις δηλώσεις επιβάσεων, γεννήσεων, 
κ.λπ., αναλαμβάνονται από τον ιδιοκτήτη του Ιπποφορβείου. 

β) Ιπποπαραγωγός που διέθεσε επιβήτορα προς οχεία φοράδων ξέ¬ 
νης ιδιοκτησία εφόσον συμφωνήσει τους οικονομικούς όρους με τον ιδιο¬ 
κτήτη της φοράδας και καταθέσει σχετικό αντίγραφο της συμφωνίας 
αυτής στη ΦΕ, οφείλει να δέχεται την φοράδα αυτού τουλάχιστο 30 
ημέρες πριν από την πιθανή ημερομηνία γέννησης αυτής (εάν είναι 
εγκυμονούσα). Να μεριμνά για την καλή διατροφή, διαμονή και τον το¬ 
κετό αυτής και συνέχεια να την οδηγεί μετά τον τοκετό στον επιβήτορα 
που συμφωνήθηκε μέχρι νέας σύλληψης. Εάν διαπιστωθεί ότι συνέλαβε 
η φοράδα, τότε ειδοποιείται ο ιδιοκτήτης να την παραλάβει αφού κατα¬ 
βάλει στον ιπποπαραγωγό το ποσό που συμφώνησαν. 

Και στην περίπτωση αυτή, ο Ιπποπαραγωγός αυτός αναλαμβάνει να 
υποβάλει στη ΦΕ τις δηλώσεις γέννησης, επιβάσεων, κ.λπ. 

9. ΚΤΗΝΙΑΤΡΙΚΗ ΥΠΗΡΕΣΙΑ 

Κάθε Ιπποπαραγωγός μπορεί να συνεργάζεται με οποιονδήποτε ιδι¬ 
ώτη Κτηνίατρο ή Κτηνίατρο της ΦΕΕ ειδικευμένο σε θέματα αναπαρα- 
γωγής με την προϋπόθεση ότι θα καταβάλει σε αυτόν έξοδα κίνησης, 
παραμονής και νοσηλείας. Ο Κτηνίατρος της ΦΕΕ θα παίρνει ειδική 
άδεια για κάθε περίπτωση για το σκοπό αυτό από το ΔΣ τησ ΦΕΕ 

10. ΕΞΑΓΩΓΗ 

Επιτρέπεται η εξαγωγή δρομώνων ίππων, πουλαριών και ίππων 
αναπαραγωγής, με τις εξής πρϋποθέσεις: 

α) Αδεια του ΔΣ της ΦΕΕ, αφού εγκριθεί από την προϊσταμένη αρχή 
και τηρηθούν στη συνέχεια οι νόμιμες διαδικασίες. 

β) Για την πώλησή τους πρέπει να τηρούνται οι διατάξεις που ισχύουν 
για την εισαγωγή συναλλάγματος. 

γ) Σε περίπτωση εξαγωγής ίππων για εκμετάλλευση από Ιδιοκτήτη, 
ο τελευταίος θα υπογράφει στη ΦΕ υπεύθυνη δήλωση για την εισαγωγή 
των κερδών που τυχόν θα αποκομίσει από τις νίκες των ίππων αυτών. 

11. ΕΞΑΓΩΓΗ ΦΟΡΑΔΑΣ ΣΤΗΝ ΑΛΛΟΔΑΠΗ ΓΙΑ ΕΠΙΒΑΣΗ 
Οταν μία φοράδα μεταβεί στο εξωτερικό για επίβαση και επαναεισα- 

χθεί για να γεννήσει στην Ελλάδα, τότε το πουλάρι της θα υπαχθεί στην 
Κατηγορία I, σύμφωνα με το άρθρο 198.11 του ΚΙ. 

12. ΕΝΤΥΠΑ 

Για ευκολία των Ιπποπαραγωγών, επισυνάπτονται τα παρακάτω 
σχέδια εντύπων για ενημέρωση της ΦΕΕ σχετικά με την κίνηση του ζω¬ 
ικού δυναμικού των Ιπποφορβείων τους: 

α) ΔΗΛΩΣΗ ΠΑΡΑΛΑΒΗΣ ΦΟΡΑΔΑΣ Η' ΕΠΙΒΗΤΟΡΑ (Έντυπο 
Νο 1). 

β) ΔΗΛΩΣΗ ΟΧΕΙΑΣ (Έντυπο Νο 2. Κατ’ εναλλαγή, μπορεί να 
χρησιμοποιηθεί το Εντυπο Νο 2α, ιδιαίτερα όταν πρόκειται για φοράδα 
ιδιοκτησίας τρίτου). 

γ) ΔΗΛΩΣΗ ΓΕΝΝΗΣΗΣ ΠΩΛΟΥ (Έντυπο Νο 3), 

δ) ΔΕΛΤΙΟ ΚΙΝΗΣΗΣ ΙΠΠΩΝ (Έντυπο Νο 4). 

ε) ΔΗΛΩΣΗ ΑΠΟΜΑΚΡΥΝΣΗΣ ΦΟΡΑΔΑΣ Η’ ΕΠΙΒΗΤΟΡΑ 


(Έντυπο Νο 5). 


στ) ΣΥΜΦΩΝΗΤΙΚΟ ΑΓΟΡΑΠΩΛΗΣΙΑΣ ΙΠΠΟΥ ΓΙΑ ΑΝΑΠΑ¬ 
ΡΑΓΩΓΗ (Έντυπο ΝΟ 6). 

ΕΘΝΙΚΟ ΠΡΟΤΥΠΟ ΙΠΠΟΦΟΡΒΕΙΟ 
ΣΤΑΘΜΟΙ ΕΠΙΒΑΣΕΩΝ 


ινιετα απο εισηγηση των ΔΣ ΦΕ και του ΟΔΪΕ και έγκριση από τον 
αρμόδιο για θέματα αθλητισμού Υπουργό, επιτρέπεται η ίδρυση ΕΘΝΙ¬ 
ΚΩΝ ΠΡΟΤΥΠΩΝ ΙΠΠΟΦΟΡΒΕΙΩΝ και ΣΤΑΘΜΩΝ ΕΠΙΒΑ- 
ΣΕΩΝ ΚΑΘΑΡΟΑΙΜΩΝ ΙΠΠΩΝ με βάση το παρακάτω Θεσμικό 
Πλάσιο (Γενικοί Κανόνες - Κατευθύνσεις): 

1. Η ΦΕΕ με βάση την νομοθεσία που ισχύει γι’ αυτή, μπορεί να αγο¬ 
ράσει αριθμό Καθαρόαιμων Επιβητόρων (Καθαρού Αγγλικού Αίματος) 
και να τους παραχωρήσει στο ΕΘΝΙΚΟ ΠΡΟΤΥΠΟ ΙΠΠΟΦΟΡΒΕΙΟ 
για να πραγματοποιούν επιβάσεις σε φοράδες (Καθαρού Αγγλικού Αί¬ 
ματος). 


Η ΦΕΕ θα έχει την Τεχνική Εποπτεία και με την Κτηνιατρική Υπη¬ 
ρεσία θα παρακολουθεί την εφαρμογή των διατάξεων του ΚΙ και του. 
Κανονισμού Ιπποφορβείων καθώς του Διεθνούς Ιδιωτικού Συμφωνητι¬ 
κού Ιπποφορβείων που έχει υπογράψει (Απ. 111/1974) με τις προβλε · 
πόμενες «εγγυήσεις φυσικής σύλληψης και γέννησης, κ.λπ.» και τους 
κανόνες σύγχρονης Γενετικής που εφαρμόζονται από τις Χώρες που πα¬ 
ράγουν υψηλού επιπέδου Καθαρόαιμους Ίππους (Αγγλία, ΗΠΑ, Ιτα¬ 
λία, Ιρλανδία, Γαλλία κ.λπ.). 

2. 0 ΟΔΙΕ στο ΠΡΟΤΥΠΟ ΕΘΝΙΚΟ ΙΠΠΟΦΟΡΒΕΙΟ και στο 
ΣΤΑΘΜΟ ΕΠΙΒΑΣΗΣ θα έχει την οικονομική και διοικητική ευθύνη. 
Στο ΣΤΑΘΜΟ ΕΠΙΒΑΣΗΣ θα οδηγούνται: 
α) Φοράδες έγκυες στον τελευταίο μήνα της εγκυμοσύνης όπου αφού 
γεννησουν, θα δεχθούν επίβαση κατά τον επιλόχιο οργασμό. 

β) Φοράδες με πουλάρια που θηλάζουν και όταν παρουσιάσουν οργα¬ 
σμό θα δέχονται επίβαση αφού Προηγουμένως γίνει ο απαραίτητος Κτη¬ 
νιατρικός έλεγχος του γεννητικού συστήματος. , 

Και στις 2 περιπτώσεις μετά 45 μέρες από την επίβαση και αφού δια¬ 
πιστωθεί η σύλληψη από τον αρμόδιο Κτηνίατρο,, οι φορβάδες θα οδη¬ 
γούνται στα Ιπποφορβεία από τα οποία ήλθαν στο Σταθμό Επιβητόρων. 

γ) Ο Σταθμός Επιβητόρων δεν θα δέχεται φορβάδες όπου θα ανατρέ- 
φονται οι πώλοι τους (ΡΕΝ8ΙΟΝ). 

Για τις παραπάνω περιπτώσεις θα τηρούνται όλες οι Διεθνείς Εγγυή¬ 
σεις για Ιπποπαραγωγούς και να καταβάλλουν αποζημίωση που θα κα¬ 
θορίζεται με εισήγηση των Διοικήσεων της ΦΕΕ και του ΟΔΙΕ και με 
έγκριση του αρμόδιου για θέματα Αθλητισμού Υπουργού. 

Κάθε λειτουργία του Εθνικού Ιπποφορβείου και του Σταθμού Επίβα- 
σης θα ρυθμίζεται με κανονισμό πλαίσιο που θα γίνει με εισήγηση της 
ΦΕΕ και του ΟΔΙΕ και έγκριση του αρμόδιου για θέματα Αθλητισμού 
Υπουργού. 

Οι εγκαταστάσεις των Εθνικών Ιπποφορβείων θα πρέπει να πληρούν 
τους όρους που αναφέρονται για την ίδρυση Ιπποφορβείων. 

ΠΙΣΤΟΠΟΙΗΤΙΚΟ ΕΠΙΒΑΣΗΣ ΦΟΡΑΔΑΣ 


Ημ. 

Μην 

’Ετος 

Ημερομηνία 

Ημ. 

Μην 

'Ετος 




Επιβάσεως 





ΕΠΙΒΗΤΟΡΑΣ ΦΟΡΒΑΔΑ 


ΟΝΟΜΑ ΚΑΙ ΔΙΕΥΘΥΝΣΗ ΙΠΠΟΦΟΡΒΕΙΟΥ ΠΑΤΕΡΑΣ ΦΟΡΒΑΔΑΣ ΜΗΤΕΡΑ ΦΟΡΒΑΔΑΣ 



(υπογραφή ιδιοκτήτη ιπποφορ¬ 
βείου ή αναπληρωτή του) 


(υπογραφή αρχισταυλί- (υπογραφή ιδιοκτήτη φοράδας 

τη) εάν είναι άλλος από τον 

του ιπποφορβείου) 


ΠΡΟΣΟΧΗ :1.Δια τα ονόματα των ίππων χρηϋιμοποιείτε ΜΟΝΟΝ ΚΕΦΑΛΑΙΑ γράμματα 

2. ’θταν συμπληρώνετε ημερομηνίες χρησιμοποιείτε ΜΟΝΟΝ αριθμούς 
π.χ. 20 3 72 

3. Το παρόν εκδίδεται εις τριπλούν. Το πρωτότυπον να αποστέλλεται μέχρι 
15 ΟΚΤΩΒΡΙΟΥ κάθε χρόνο στην Φ.Ε.κανονικά υπογεγραμμένο.Το δεύτερο 
οφείλει να ακολουθεί τη«·ν φορβάδα(έαν η φορβάδα μετακινηθεί μετά 

την επΐβαση) και να υπάρχει όπου κάθε φορά βρίσκεται η φορβάδα. Το 
τρίτο είναι στέλεχος και παραμένει στο αρχείο του ιπποφορβείου. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΙΤΤΤΓΟΦΟΡΞΕΙΟ .... ΕΝΤΥΠΟ Νο 1 . 

Προς 

τήν Φίλιππο Ένωση Ελλάδος 

Α Η Λ Ω Σ Η 

ΠΑΡΑΛΑΒΗΣ ΦΟΡ3ΑΑΟΙ Ϋ? ΣΠΙΒΗΤΟΡΟΣ 

Ο υπογεγραμμένος .—.. 

δηλώνωοτι η φορβά δά ή έπι β ή.χ.ο.ρσ,.ς.....-...... 

αριθ. μητρώου .....-.-.. 

γενεαλογίας: ΠΑΤ ΕΡΑ ... ΜΗΤΕΡΑΣ ........ 

ιδιοκτησίας.—.... 

παρελήφθη από το Ιπποφορβείο για άναπαραγωγή .,—..... 

α) κατόπιν αγοράς _____—..... 

β) προσωρινί' για οχεία .-.... 


Ο ιπποπαραγωγός 

- Φ.Ε.Ε. 

Κοιν/ση: ΕϊΐΙΤΡΟΤΤΗ ΚΡΙΣΗΣ ΦΠΡΑάΡ.Μ. 

ΓΙΑ ΑΝΑΠΑΡΑΓΩΓΗ. 

ΙΠΤΤ0Φ0Ρ3ΞΙ0 


ΕΝΤΥΠΟ Νο 2. 


Προς 

τήν Φίλιππο Ένωση Ελλάδος 

αεατβ© οξείας: οορβαδώμ 


ΕΤΟΥΣ 


ΗΜΕΡΟΜΗΝΙΑ ΕΠΙ3ΑΣΗ Σ Ι ΑΠΟΤΕΛΕΣΜΑ 


ΠΑΡΑΤΗΡΗΣΕΙΣ 



ΑΘΗΝΑ, 


Υπογραφή σταυλίτη που 
παραβρεθηκε κάτα τις επιβαοεις 


Ο ιπποπαραγωγός 

ΡΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΝΤΥΠΟ Νο. 3. 


ΔΗΛΛΣΉ ΓΕΝΝΗΣΗΣ 

Π 22 Λ Ο V 


Ο υπογεγραμμένος 


βεβαιώνω ότι: 

Η φοράδα Αγγλικής φυλής με το όνομα .._....... 


χρώματος .......,..:..... 

όχευθείσα την.......(τελευταία επίβαση ) 

από του επιβήτορα Αγγλικής φυλής .... 

γέννησε...... πώλον ( <£ρρεν ή θήλυ) 

χρώματος......—.... 

τχυ φερει τα έξης χαρακτηριστικά : 

στο κεφαλή : ..... 

στα άκρα : — ; .-.-.-.—--- 

στο υπόλοιπο σώμα :. ..... 


Α Β Η Μ Α, . . . ...,.. 4 ..,.„.. ί .. 1 .. ϊ .. 4 .. ι .. ϊ . ν . 4 .. ϊ .. < .ΐ9 

Ο ΒΕΒΑΙΟΝ 



































την Φίλιππο "Ενωση Ελλάδος 

ΙΠΠΟΦΟΡΒΕΙΟ 


ΕΦΗΜΕΡΙΣ ΤΗΣ ΚΥΒ ΕΡΙ ΜΗΣΕΩΣ ( ΤΕΥΧΟΣ Δ ΕΥΤΕΡΟ) _ 

Έντυπα !\!α.6 


Προς 


Την Φίλιππο Ένωση Ελλάδας 


ΣΥΜΦΩΝΗΤΙΚΟ ΑΓΟΡΑΠΩΛΗΣΙΑΣ ΙΠΠΟΥ ΓΙΑ ΑΝΑΠΑΡΑΓΩΓΗ 


0 υπογεγραμμένος .... δηλώνω ότι ο ίππος με 

το όνομα . που γεννήθηκε στο Ιπποφορβείο 

. από τον επιβήτορα . 

. και. την τοκάδα- .. πωληϋηκε 

στον μ . ο οποίος δέχεται. 

την μη συμμετοχή του παραπάνω ίππου στις Ιπποδρομίες (I) και. να 
μεταβιβάσει, την υποχρέωση αυτή σε κάθε νέο αγοραστή. 

Αθήνα, .. 


(υπογραφή Πωλητή) 


0 υπογράψων δηλώνω ότι αποδέχομαι τους παραπάνω *αναφε- 
ρομένους όρους. 


Αθήνα, 


(υπογραφή Αγοραστή) 

(I) α. 0 περιορισμός αυτός σχετικά με τις Ιπποδρομίες αναγράφεται 
από την Φ.Ε'. στο αντίγραφο του πιστοποιητικού προέλευσης 
και δεν μπορεί να αρθεί παρά μόνο με έγγραφη δήλωση του 
πρώτου πωλητού, οπότε για την πώληση αυτή καταβάλλονται 
στην Φ.Εμ τα από το σχετικό άρθρο του Κώδικα Ιπποδρομιών 
προβλεπόμενα δικαιώματα. 

Γβ, Πάντως, οποιοσδήποτε τύπου μεταβίβαση θεωρείται άκυρη άν 
δεν κατατεθεί επίσημα στην Φ.Ε. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















